سوریه ده تینچلیک بولاغی منطقه سی گه کیرماقچی بولگن ترور تشکیلاتی پ.ک.ک – وای پی جی اعضاسی تورت نفر ترورچی یوق قیلیندی.
تورکیه جمهوریتی ملی مدافعه وزیرلیگی تویتر آرقه لی بیرگن بیاناتیده, تینچلیک بولاغی منطقه سی گه کیرماقچی بولگن ترورچی لر گه قرشی عملیات لرنینگ دوام ایتیاتگن لیگی نی بیلدیردی.
بیاناتده, قهرمان تورک کوماندو لری نینگ, منطقه ده تینچ شرایط نی بوزماقچی بولگن تورت نفر ترورچی نی یوق قیلگن لیگی بیلدیریلدی.
تورکیه جمهوریتی ایچکی ایش لر وزیرلیگی تامانیدن بیریلگن بیاناتده ایسه, تورکیه نینگ شرناق ولایتی ده اویوشتیریلگن عملیات نتیجه سیده بولووچی ترور تشکیلاتی پ.ک.ک گه عاید کوپ مقدارده مهمات و باشقه مواد نینگ قولگه کیریتیلگن لیگی معلوم قیلیندی.
عینی دمده شرناق ولایتی ده ترور تشکیلاتی پ.ک.ک – کا جی کا و فتو- پی دی وای گه قرشی بیر هفته ده اویوشتیریلگن عملیات لر نتیجه سیده نظارت آستیگه آلینگن 5 نفر مظنون دن ایککی کیشی نینگ قمه لگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
